als_Latn dik_Latn sag_Latn
Përdorimi i kolonave në TweetDeck, ndjekja e listave dhe hash-tagjeve, si dhe largimi nga disa profila që vetëm ua ngarkojnë faqen me të reja… të gjitha këta metoda për tu përmirësuar përvoja në Twitter dhe për tu zbuluar informacionet më të reja dhe më të rëndisshme për ju. Por, pasi që ka shumë cicërues, ndjekim mbi qindra profilë të cilët cicërojnë vazhdimisht, shpesh është vështirë të gjendet ajo që kërkoni. Përderisa nuk e zbuloni kërkimin në Twitter.
Twitter Search është vegël e cila ndoshta cicëruesit nuk e shfrytëzojnë aq shumë pasi që e kanë kuptuar Twitter si vend për cicërimat më të reja, jo vend për cicërima më relevante. Edhe atë ndoshta është gabim pasi që Twitter mundet të ju bëhet Google i dytë.
Gjetëm disa funksionalitete interesante të Twitter Search të cilët jo vetëm që do të ua lehtësojnë kërkimin, por edhe e rradhisin dhe e bëjnë më efikas. Tani në vend që vetëm të shkruani fjalë kyçe, do të dini si ta përdorni menynë nga ana e majtë për të kërkuar më mirë.
Fshini re-cicërimat nga rezultatet
Re-cicërimat munden të jenë të mërzitshme. Shpesh një temë të njejtë e ndjekin shumë njerëz, dhe me siguri do të ketë shumë porosi të re-cicëruara. Për ti pastruar rezultatet thjeshtë shtoni –rt pas terminit që kërkoni dhe në këtë mënyrë do të ju tregohen vetëm porositë e publikuara nga përdoruesit.
Kërkimi në bazë të lokacionit
Twitter ofron edhe kërkim në bazë të lokacionit ose në radius të caktuar. Kështu nëse shkruani near: Skopje within:5km do të ju tregojë të gjitha rezultatet e dërguara nga Shkupi në radius prej 5km. Ky është shërbim shumë i dobishëm jo vetëm për cicëruesit loka dhe ndjekjes së ngjarjeve lokale, por edhe për secilin turist i cili gjendet në hapësirë të panjohur, dhe i cili mundet ti shfrytëzojë cicëruesit për të arritur deri tek restorani më i mirë ose përmendorja interesante.
Cicërima të dërguara nga përdorues i caktuar
Në rast se dëshironi ti shifni cicërimat nga ndonjë përdorues specifik në ndonjë temë që ju intereson, vetëm duhet të shkruani në fushën për kërkim from:përdoruesi që kërkoni.
Kërkimi i cicërimave të publikuara në periudhë të caktuar kohore
Në Twitter mundësohet edhe kërkimi i përmbajtjes “nga-deri në” datë të caktuar. Nëse dëshironi ti shifni cicërimat deri në 15 nëntor 2012, në fushën për kërkim shkruani until:2012-11-14, ose since:2012-10-01 nëse dëshironi ti shifni të gjitha cicërimat të publikuara nga atëheri, deri më sot.
Regjistroni termin të caktuar për kërkim
Përdoruesit e Twitter kanë mundësi të ruajnë:25 kërkime. Pasi që do ta shkruani fjalën që kërkoni, në anën e djathtë keni ikonë përmes së cilës mundeni ta ruani këtë kërkim. Kështu, pasi që do të klikoni në fushën për kërkim do të ju tregohen të gjitha kërkimet e ruajtura dhe me një klik do të mundeni të qaseni deri tek të njejtat.
Kërkim i avancuar
Nëse nuk arrini ti mbani mend të gjitha këto opsione të dobishme që i ofron Twitter, ekziston edhe faqja Advanced Search – https://twitter.com/search-advanced. Përmes kësaj do të mundeni ti bëni të njejtat kërkime që i theksuam më lartë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn